Os prusians estioron un pueblo balto que habitaba a rechión de Prusia dica o sieglo XVII. Os prusians charraban l'idioma prusián, una luenga balta d'a mesma branca que o lituán y manteneban bien o politeísmo dica que fuoron sozmesos y colonizatos por os alemans d'a Orden Teutonica en o sieglo XIII. A sobén son denominatos "vielloprusians" pa diferenciar-los d'os "alemans prusians", que manimenos tampoco existen como pueblo actualment dende o reparto de Prusia entre Polonia y a Unión Sovietica en 1945.